इतिहासकारों का आयोग बनाकर नए सिरे से लिखवाएंगे इतिहास : कल्याणसिंह
भास्कर न्यूज . नाथद्वारा.खमनोर
राज्यपालकल्याणसिंह ने कहा है कि महाराणा प्रताप महान थे और आज भी हैं। लेकिन इतिहासकारों ने किसी दूसरे को महान बता दिया। दुनिया में ऐसा कोई दूसरा देश नहीं होगा जहां आक्रांताओं को महान बताया गया हो। इस गलती को सुधारने के लिए निष्पक्ष, सुयोग्य, विशेषज्ञ इतिहासकारों का कमीशन बनाकर भारत के इतिहास को नए सिरे से लिखा जाए। इतिहास इस हिसाब से लिखें कि भारत के करोड़ों निवासियों, मौजूदा और आने वाली पीढ़ी को उनके जीवन चरित्र से सकारात्मक संदेश मिले। हल्दीघाटी में संग्रहालय की विजिट बुक में उन्होंने लिखा कि देश के हर बच्चे को महाराणा प्रताप के शौर्य की गाथा पढ़ाई जानी चाहिए, ताकि उनके मातृभूमि प्रेम और आदर्शों को भावी पीढ़ी आत्मसात कर सके।
राज्यपाल ने रविवार को हल्दीघाटी में प्रताप की शौर्य गाथा जानी और नाथद्वारा में श्रीनाथजी के दर्शन किए। दोनों जगहों पर राज्यपाल ने पत्रकार वार्ता में महाराणा प्रताप को देशभक्त, स्वाभिमान की प्रतिमूर्ति, स्वतंत्रता के पुरोधा, अपनी संस्कृति का प्रतीक बताया। उन्होंने कहा कि प्रताप ने अकबर के सामने कभी अपना सिर नहीं झुकाया।
उन्होंने कहा कि प्रताप जैसे व्यक्ति समाज के लिए श्रद्घास्पद होते हैं। भामाशाह का योगदान और प्रताप के घोड़े चेतक की स्वामिभक्ति, कर्तव्य परायणता भी किसी इंसान से कम नहीं है।
प्रताप से जुड़े मॉडल देखे
राज्यपालउदयपुर-ईसवाल सड़क मार्ग से सुबह 11. 55 बजे बलीचा के महाराणा प्रताप संग्रहालय पहुंचे। पुलिस जवानों ने गार्ड ऑफ ऑनर दिया। संस्थापक मोहनलाल श्रीमाली ने मेवाड़ी पगड़ी पहनाकर स्वागत किया। कलेक्टर वर्मा, विधायक चौहान, पुष्पा श्रीमाली, संचालक भूपेंद्र श्रीमाली ने गुलदस्ता भेंट कर अगवानी की। राज्यपाल ने संग्रहालय परिसर में प्रताप और उनके सहयोगी रणबांकुरों की प्रतिमाओं, युद्ध का वर्णन करते फाइबर मॉडल्स देखे। उन्हें बप्पा रावल से लगाकर प्रताप तक के मेवाड़ राजवंश, चित्तौडग़ढ़ जौहर, चेतक की शहादत, प्रताप पर साहित्यकारों के लिखे गए इतिहास आदि की जानकारी दी।
हल्दीघाटी में अब तक सरकार की योजनाओं, प्रस्तावित प्रोजेक्ट पर कलेक्टर-विधायक से चर्चा की। एक घंटा संग्रहालय में रूकने के बाद वे चेतक समाधि, शाहीबाग होते हुए खमनोर कस्बे में स्थित रणस्थली रक्ततलाई गए। यहां दस मिनट रूककर वे टांटोल-ओडन मार्ग से नाथद्वारा प्रस्थान कर गए।
एमएलए ने कहा, मैं कल्याणसिंह, राज्यपाल बोले-आपका कौनसा टर्म हैw
राज्यपाल की अगवानी के दौरान नाथद्वारा विधायक ने परिचय देकर कहा, मैं कल्याणसिंह। नाम की समानता पर राज्यपाल मुस्कुराए, फिर खुलकर बात की। राज्यपाल ने विधायक से पूछा-आपका कौनसा टर्म (कार्यकाल) हैw विधायक चौहान बोले-दूसरा।
विधायक बोले-मेरे पास यूपी से फोन आते हैं, पूछते हैं बाऊजी कैसे हैं आप
एमएलए चौहान ने राज्यपाल को बताया कि साहब यूपी से कई बार मेरे पास फोन आते हैं। पूछते हैं, बाऊजी कैसे हैं आप...। तब कहता हूं कि मैं नाथद्वारा विधायक कल्याणसिंह हूं...। इस बात पर सबके साथ राज्यपाल ने भी ठहाके लगाए। वे पौन घंटा जल्दी आए, फुर्सत में दिखे, सबसे मिले।
म्यूजियम के गेट पर पर्यटकों की भीड़ देखकर कार रुकवाई और उतरने के बाद सुरक्षाकर्मियों को दूर कर पर्यटकों के बीच जा पहुंचे। ज्यादातर गुजराती पर्यटक थे। उनसे हाय-हैलो किया। हाथ हिलाकर अभिवादन भी किया।
अवैध बजरी खनन पर रोक की मांग
जय मेवाड़ नवयुवक मंडल अध्यक्ष हेमंतसिंह ने राज्यपाल को ज्ञापन देकर क्षेत्र में अवैध बजरी खनन के कारण बनास के पर्यावरण और किसानों को नुकसान की बात बताई। ज्ञापन में अवैध खनन पर लगाम कसने, पर्यावरण को नुकसान होने से बचाने भयपूर्ण माहौल को सुधारने की मांग की है।
वाहन रोकने से परेशान हुए लोग
नाथद्वारा में उनकी सुरक्षा के लिए 300 जवान राजसमंद उदयपुर से बुलाए गए। बस स्टैण्ड से न्यू कॉटेज तक मार्ग पर राज्यपाल के आने से पूर्व ही चारपहिया वाहन रोक दिए गए थे। उनके न्यू कॉटेज से मंदिर आने के दौरान दुपहिया वाहनों को भी रोक दिया गया। पुलिस के जवान पैदल चलते राहगीरों को भी एक तरफ करते रहे। राज्यपाल के आने से पूर्व न्यू कॉटेज में कॉटेज नं 1 के सामने खड़ी काली कार प्रशासन के लिए सिरदर्द बन गई। एएसपी हर्ष र|ू, डिप्टी कानसिंह भाटी, थानाधिकारी ज्ञानेंद्र सिंह सहित अन्य पुलिसकर्मी कार मालिक के लिए न्यू कॉटेज प्रबंधकों से जानकारी लेते रहे। चालक का पता नहीं लगने पर इसे क्रेन से हटाने की कोशिश शुरू की गई। तब तक राज्यपाल का काफिला हल्दीघाटी से रवाना हो चुका था।
उन्होंने श्रीजी प्रभु की उत्थापन झांकी के दर्शन किए। दर्शनोपरांत उनका श्रीकृष्ण भंडार के अधिकारी सुधाकर शास्त्री ने समाधान किया। इस दौरान विधायक कल्याण सिंह चौहान, प्रशासनिक अधिकारी मौजूद थे। न्यू कॉटेज में शहर की मनस्वी व्यास ने राज्यपाल को हवेली संगीत सुनाया। नगर भाजपा अध्यक्ष प्रदीप काबरा, नगरपालिका अध्यक्ष लालजी मीणा, उपाध्यक्ष परेश सोनी, पार्षद नरेश पालीवाल, राजेन्द्र सनाढ्य, नरोत्तम त्रिपाठी, प्रवीण पालीवाल उपस्थित थे।
राजसमंद.। राज्यपाल शाम 4.40 बजे कांकरोली (राजसमन्द) स्थित जे.के. हवाई पट्टी से स्टेट प्लेन से जयपुर प्रस्थान कर गए। इस दौरान कलेक्टर कैलाश चन्द्र वर्मा, एसपी डॉ. विष्णुकांत, एसडीएम राजेंद्र प्रसाद अग्रवाल, एएसपी हर्ष र|ू, नगर परिषद आयुक्त बृजेश रॉय, तहसीलदार हंसमुख कुमार उपस्थित रहे।
चित्तौड़गढ़ का जौहर भी अद्भुत
राज्यपालने चितौड़गढ़ में तीन जौहर की याद दिलाते हुए हजारों स्त्रियों के अपना सतीत्व बचाने के लिए अग्नि में स्नान करने को गौरवशाली बताया। उन्होंने कहा कि वर्तमान और भावी पीढ़ी को देश का गौरवशाली इतिहास पढ़ाना चाहिए। उन्होंने श्रीनाथजी मंदिर में सुरक्षा व्यवस्था के लिए प्रस्ताव बनाकर भेजने पर सरकार को भेजने की बात कही।
हल्दीघाटीसंग्रहालय को पांच लाख रुपए की घोषणा
हल्दीघाटीमें राज्यपाल ने कहा मैं यहां आकर गौरवान्वित हूं। उन्होंने संग्रहालय के प्रयासों की सराहना करते हुए पांच लाख रुपए देने की घोषणा की। राज्यपाल ने हल्दीघाटी की मिट्टी से तिलक लगाया। रक्ततलाई भी गए। कलेक्टर कैलाशचंद वर्मा, नाथद्वारा विधायक कल्याणसिंह चौहान से यहां के ऐतिहासिक स्थलों के विकास पर चर्चा की। दस बीघा जमीन आवंटन की डिमांड पर नियम-कायदों को लेकर कलेक्टर से बात की। पेचीदगियों पर वे बोले, मैं सीएम से बात करूंगा।
खमनोर. संग्रहालयमें इतिहास की जानकारी लेते राज्यपाल कल्याणसिंह।
hin_Deva bho_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva awa_Deva bho_Deva awa_Deva hin_Deva hin_Deva hin_Deva hin_Deva